Kontrollutvalgets beretning for 2023

I henhold til NIFs lov § 2-12 avgir herved Kontrollutvalget i Drammens Seilforening sin beretning.

**Uttalelse om årsregnskapet og idrettslagets anliggender for øvrig:**

Kontrollutvalget skal påse at organisasjonsleddets virksomhet drives i samsvar med organisasjonsleddets og overordnet organisasjonsledds regelverk og vedtak, og ha et særlig fokus på at organisasjonsleddet har forsvarlig forvaltning og økonomistyring, at dets midler benyttes i samsvar med lover, vedtak, bevilgninger og økonomiske rammer.

Kontrollutvalget skal forelegges alle forslag til vedtak som skal behandles på årsmøte/ting, og avgi en uttalelse til de saker som ligger innenfor sitt arbeidsområde.

Kontrollutvalget skal føre protokoll over sine møter, avgi en beretning til årsmøte/ting og foreta regnskapsrevisjon.

**Vi har utført følgende handlinger:**

Vi har gjennomgått «referat» fra årsmøtet avholdt 8. mars 2023, referater fra avholdte styremøter i 2023, samt andre dokumenter utvalget har funnet det nødvendig å gjennomgå.

Kontrollkomiteen har bedt styret om en kortfattet redegjørelse som synliggjør at det har forvaltet foreningens økonomiske midler i samsvar med årsmøtevedtak, samt hvordan overordnet aktivitetsstrategi er fulgt opp. Dersom det er forhold som styret har behandlet og vedtatt gjennom året som har vesentlig betydning for foreningen, så er det bedt om at redegjørelsen skulle synliggjøre dette.

Videre har vi bedt om å få oversendt driftsregnskap og balanse for 2023.

Kontrollutvalget har mottatt ovenstående, og har gjennomgått dette sammen med styrets årsberetning.

Kontrollutvalgets sjekkliste følger vedlagt.

Regnskapet viser et overskudd på kr 187.782,47.

Dette avviker fra budsjettert overskudd på kr. 251.250,-, noe som skyldes for optimistiske sponsorinntekter.

Sum eiendeler i hht. regnskapets balanse er kr. 5.370.062,99,

der kr. 1.263.890,21 er gjeld og kr. 4.106.172,78 er egenkapital.

Gjeldsposten består i hovedsak av innskudd på kr. 1.208.220,- fra medlemmer til havneplasser på Solumstrand.

Ved årsavslutning 2023 er foreningens bankbeholdning oppgitt til kr. 2.296.259,-

**Basert på det materialet vi har mottatt har kontrollutvalget ingen merknader til forvaltningen av idrettslaget ut det som styret anfører av egne bemerkninger.**

**Kontrollutvalget anbefaler derfor at styrets beretning og foreningens årsregnskap for 2023 godkjennes av årsmøtet.**

Drammen, 11.03.2024

Carl Erik Utengen